**הסכם מפיקה – מבצע ("צ'קאוט")**

שנערך בתל אביב ביום בחודש לשנת 2020

**בין: צ'קאוט – הפקת הסרט, שותפות מוגבלת ח.פ 540298643**

מרח' מונטפיורי 40, ת"א (להלן: "**המפיקה**")

**לבין:** שם: \_\_\_\_\_\_\_\_\_\_\_\_ ת.ז.

 מרח'

 טל': , נייד (להלן: **"המבצע")**

1. **הזמנת שירותי המבצע**
	1. המפיקה מזמינה בזה את שירותיו של המבצע והמבצע מתחייב בזה להעמיד את שירותיו לרשות המפיקה באופן בלעדי לצורך הפקת סרט עלילתי בשם (זמני) "ציקאוט" (להלן: "**הסרט**").
	2. תפקידו של המבצע בסרט יהיה לגלם את הדמות (בשם הזמני) "\_\_\_\_\_\_\_\_\_\_\_" (להלן: "**התפקיד**"). המבצע מצהיר שקרא את התסריט והוא מוכן לבצע את כל הפעולות והדיאלוגים שיידרשו מהתפקיד. למרות האמור, המפיקה רשאית לשכתב את התסריט, לשנות את הדמות ולקצר ו/או להאריך ו/או לקצץ את התפקיד והכל במהלך קדם ההפקה ו/או הצילומים ו/או העריכה, לבצע דיבוב באמצעות שילוב קולו של אדם אחר עם תמונתו של המבצע, והכל מבלי לגרוע מכל הוראות הסכם זה הנוגעות לתמורה המגיעה למבצע, על פי הסכם זה.
2. **תקופת מתן השירותים**
	1. תקופת ההפקה המתוכננת היא מה-\_\_\_\_\_\_\_\_\_\_ עד \_\_\_\_\_\_\_\_\_ (להלן: "**תקופת ההפקה**"). בתקופה זו יידרש המבצע לימי צילומים (להלן: "**תקופת מתן השירותים**") כמפורט בנ**ספח א'** להסכם זה (להלן: "**הנספח**"). השחקן מצהיר כי אין מניעה להשתתפותו בסרט מבחינת לוחות הזמנים והתחייבויות נוספות שיש לו.
	2. ידוע למבצע כי תקופת ההפקה עשויה להידחות ו/או להשתנות כולה או מקצתה, ובהתאם לכך תהיה המפיקה רשאית לדחות או לשנות את תקופת מתן השירותים. במקרה של דחייה מעבר לתקופת ההפקה, תתחשב המפיקה בלוח הזמנים של המבצע שמעבר לתקופת ההפקה ותהיה כפופה לאילוציו של השחקן והכל כאמור במנגנון קדימויות ואילוצים שבהסכם שח"ם כהגדרתו בסעיף 10.2 להסכם זה.
3. **התחייבויות המבצע**
	1. המבצע מתחייב לבצע את תפקידו במיומנות ובאופן מקצועי, ולהעניק לכך את מיטב מאמציו וכישוריו.
	2. המבצע מתחייב לשתף פעולה עם הבמאי ויתר נציגי המפיקה.
	3. **המבצע מתחייב ללמוד ולשנן את תפקידו בעל פה, הן לצורך החזרות והן לצורך הצילומים,** להופיע ל- set, או לכל מקום אחר, במשך כל תקופת מתן השירותים, במועד, בזמן ובמקום שנקבע לכך ע"י המפיקה ובכפוף לאילוציו, להישמע להוראות המפיקה, לבמאי ו/או מי מטעמה, להשתתף בכל החזרות, פגישות הצוות, מדידות של תלבושות, הכנות איפור והכנות אחרות, ובכל הצילומים וההקלטות שיידרשו, ולא לעזוב את ה- set עד לקבלת אישור לכך מהמפיקה או מי מטעמה.
	4. ידוע למבצע כי הוא עשוי להידרש לעבוד בתקופת מתן השירותים בשעות לא שגרתיות, ביום ו/או בלילה ובשעות נוספות שיידרשו, והוא מסכים בזה לכך.
	5. מתחילת תקופת ההעסקה ועד לתום הצילומים (לרבות צילומי השלמה שימשכו לכל המאוחר עד \_\_\_\_\_\_\_\_), מתחייב המבצע לשמור על משקלו, הופעתו החיצונית וכושרו הנוכחי ולא לשנות אותם.
	6. המבצע מתחייב להעמיד את שירותיו לרשות המפיקה ככל שיידרשו גם טרם תחילת תקופת מתן השירותים -לקראת הצילומים ולפני תחילתם, וגם לאחר תקופת מתן השירותים, לצורך צילומי השלמות, פוסט סינכרוניזציה, שיפורים ותיקונים אחרים לסרט, וזאת בזמנים ובמקומות שיקבעו על ידי המפיקה, בכפוף לאילוצי השחקן אשר הועברו להפקה ע"י הסוכנות בנפרד להסכם זה .
	7. המבצע מתחייב להימנע מלעסוק ו/או להתקשר בכל עבודה ו/או שירות אחר בתקופת ההפקה, ומתחייב להודיע למפיקה על כל אירוע ו/או שינוי בנסיבות שעשוי למנוע ממנו לקיים את התחייבויותיו על פי הסכם זה במועדן, ולקבל את אישור המפיקה מראש ובכתב לכך.
	8. בתקופת מתן השירותים, מתחייב המבצע לנהוג באופן הולם, להימנע משימוש בסמים או באלכוהול על ה- set ובחזרות מהופעה ל- set תחת השפעתם.
	9. המפיקה תבטח את חבותה החוקית כלפי המבצע בביטוח צד ג', לרבות נזקי גוף שייגרמו למבצע תוך כדי ועקב העסקתו בהפקה בפוליסת ביטוח הפקה לפי שיקול דעת המפיקה ובכפוף לסעיפים 16 – 17 להסכם שח"ם. המבצע מצדו מתחייב לדווח למפיקה על כל פגיעה וכל נזק שנגרם לו מיד עם התגלותם. המבצע ישתף פעולה עם המפיקה ככל שהדבר יידרש לצורך עריכת הביטוח כאמור ו/או כל תביעה על-פיו, ובכלל זה יעמיד עצמו לבדיקה רפואית, באם הדבר יידרש ע"י המפיקה לצורך עריכת הביטוח. אם חברת הביטוח תסרב לבטח את חבות המפיקה כלפי המבצע, מכל סיבה שהיא, תהיה המפיקה רשאית לבטל הסכם זה לאלתר.
	10. המבצע מתחייב להודיע למפיקה מיד על כל שינוי בפרטיו האישיים הרשומים בנספח.
	11. **ידוע לשחקן כי חלק מהצילומים מתקיימים בחו"ל והשחקן מסכים לנסוע וללון בה. המפיקה תספק הסעה הלוך וחזור משדה התעופה, כרטיס טיסה ולינה בבית מלון ואש"ל והכל בכפוף לאמור בהסכם שח"ם, לרבות, אך לא רק, בסעיפים 37, 38, 47, 48 וכן בסעיף 44 לנספח מיום 10.7.2017.**
4. **זכויות**
	1. בכפוף לסעיף 4.2 להלן, כל הזכויות בסרט, ובכלל זה בדמות שמגולמת על-ידי המבצע, לרבות זכויות היוצרים, וכל זכות קניין רוחני אחרת, לרבות בכל יצירה ספרותית, דרמטית, אמנותית, מוסיקלית או אחרת, אימפרוביזציה, תקליט, או טביעה קולית, ויזואלית או אורקולית אחרת, שייווצרו תוך כדי ו/או עקב שירותי המבצע, או לצורך הסרט הנן ויהיו בבעלותה הבלעדית של המפיקה בכל מקום בתבל ולמלוא תקופת הזכויות. ככל שהדבר נדרש על-פי דין, המבצע מעביר בזה למפיקה בהעברה מוחלטת ובלתי חוזרת את זכויות היוצרים והזכויות האחרות בכל יצירה, הקלטה וטביעה כאמור, ככל שייווצר על ידו ו/או בהשתתפותו.
	2. זכויות המבצעים בביצועים של המבצע שייכות למבצע על-פי חוק. המבצע מעביר בזה למפיקה זכות בלעדית ובלתי חוזרת לצלם, להסריט, להקליט ו/או להטביע בדרך אחרת את ביצועיו האמנותיים, הספרותיים, הדרמטיים, המוסיקליים, הקוליים ו/או הוויזואליים ו/או האורקוליים ו/או אחרים וכן לשעתק, לפרסם, לבצע בפומבי, לרבות בדרך של השמעה ו/או הקרנה, לשדר, להעביר ו/או להעמיד לרשות הציבור, להפיץ ובכל דרך אחרת לנצל כל ביצוע כאמור או כל חלק ממנו, במסגרת הסרט וכל חומר נלווה אליה לרבות ב"סרט על הסרט" או "מאחורי הקלעים", סצנות בונוס ו/או כל חומר פרסומי ו/או שיווקי בקשר אליה ו/או לשידורים ושירותים אחרים של גוף שישדר ו/או יפיץ אותה בדרך אחרת, וכן ביצירות נגזרות, ולמטרות מסחור ומוצרי לוואי הקשורים לסרט ו/או מבוססים עליו /או נושאים את שמו, לרבות באלבום פס קול, עיבודים ספרותיים, מוצרי שמע אחרים, ובתמונות סטילס, גם כאשר היא מחולקת לפרקים ו/או מופקת ו/או ארוזה כסדרה, והכל בכל אמצעי מדיה או פלטפורמה ובאמצעות כל סוג של תקשורת ו/או טכנולוגיה, שידועים ו/או קיימים כיום ו/או שיומצאו בעתיד לרבות הקרנות בבתי קולנוע ובמקומות ציבוריים אחרים, באמצעות שידורי טלוויזיה בשיטת הרץ או דיגיטליים, בכבלים ו/או באמצעות לוויין, ברשת אינטרנט בשיטת הזרמה ו/או צפייה לפי דרישה ו/או הורדה זמנית או קבועה ו/או בכל סוג אחר של תקשורת דיגיטאלית ו/או אלקטרונית ו/או באמצעות טלפוניה קווית ו/או סלולרית ו/או אחרת, בכל צורה של מכירה והשכרה, או בכל דרך מסחרית ו/או לא מסחרית, אחרת כולל בחינם, בתשלום לפי צפייה, לפי דרישה (לרבות: vod, tvod, nvod, svod), למכירה בדרך אלקטרונית (est) ובכל דרך תשלום אחרת על גבי קלטות וידאו ו/או תקליטורי DVD, בלו ריי ו/או כל התקן אחר לצפייה ביתית, ו/או בכל דרך אחרת, והכל, בעצמה ו/או כל מי מטעמה ו/או בהרשאתה, בכל מספר של שימושים, בכל מקום בתבל וללא הגבלה בזמן. כמו כן, רשאית המפיקה, לעשות שימוש בשמו, ו/או כינויו, ו/או תמונתו, ו/או בקולו (להלן "דמותו") של המבצע ו/או בביוגרפיה המקצועית שלו לצורך המטרות לעיל.
	3. ככל שייעשה שימוש בדמות המבצע במוצר לוואי, יהיה המבצע זכאי לאחוז מסוים מרווחי המפיקה ממוצר הלוואי אשר ייקבע במו״מ שיתנהל בין הצדדים. לעניין זה, "מוצר לוואי" משמעו מוצר, כגון מוצר הלבשה, מוצר בית ספר, צעצוע, משחק וכו'. למען ההבהרה, טביעה של יצירה אודיו-ויזואלית בכל אמצעי מדיה, כגון תקליטור DVD, או כל קובץ דיגיטלי איננו מוצר לוואי.
	4. שימוש בביצועי המבצע לצורך הפקת סדרת טלוויזיה: מובהר, כי ככל שתבקש המפיקה לעשות שימוש בביצועי המבצע בעת השתתפותו בצילומי הסרט, לצורך שידור סרט קולנוע ביותר מ – 2 חלקים בטלוויזיה או שימוש בחומר הגלם שצולם עם ביצועי המבצע להפקת סדרת טלוויזיה, ייעשה הדבר בכפוף להשלמת תמורת המבצע לתמורה המינימלית על פי הסכם שח"ם איגוד המפיקים לעניין הפקות טלוויזיה, לרבות הנגזרות הנובעות מכך.
	5. למען הסר ספק מובהר כי אין בהסכם זה כדי ויתור ו/או גריעה מכל סוג שהוא מזכותו של המבצע לקבל את מלוא התמלוגים להם הוא זכאי באמצעות אשכולות, החברה לזכויות מבצעים של אמני ישראל בע"מ ("אשכולות") בגין השימושים השונים שייעשו בביצועו בהפקה והמוגנים על פי חוק זכויות מבצעים התשמ"ד – 1984 ו/או תיקון חוק זכויות יוצרים ומבצעים (קלטות) תיקוני חקיקה תשנ"ו – 1996 ו/או כל דין אחר, ומזכותה של חברת אשכולות לגבות תמלוגים אלה מגופי שידור בישראל. מובהר בזאת כי בכל מקרה המפיקה ו/או כל מפיק שותף מטעמה לא יהיו מחויבים לשלם תמלוגים כלשהם למבצע.
	6. מבלי לגרוע מהאמור לעיל, המפיקה רשאית לערוך כל חומר מצולם או מוקלט של המבצע וכל טביעה אחרת של ביצועיו, וכן את הסרט וכל יצירה אחרת, בכל דרך על פי שיקול דעתה המוחלט, ללא הגבלה, לרבות אך לא רק, לצורך חומר שיווקי כאמור לעיל ולצרף הוספת תרגום/דיבוב (מלבד בשפה העברית) לטביעות ביצועיו.
	7. מובהר שאין על המפיקה כל חובה לעשות שימוש כלשהו בטביעות של ביצועי המבצע, ואין היא מתחייבת שהמבצע אכן יופיע בסרט ו/או שהסרט יופץ בפועל.
5. **התמורה למבצע**
	1. בתמורה לרישיון השימוש בביצועים ובדמות המבצע, להעברת זכויות היוצרים והאחרות ולמילוי כל התחייבויותיו של המבצע על פי הסכם זה, המפיקה תשלם למבצע תמורה על-פי הקבוע ב**נספח א'** המצורף להסכם ובכל מקרה תשולם למבצע תמורה עבור השתתפותו במינימום ימי צילום והתמורה תשולם לכל הפחות בהתאם לתעריפי מינימום שח"ם.
	2. לא ישולמו ימי מחלה.
	3. המפיקה תשלם למוסד לביטוח לאומי את התשלומים שהיא מחויבת לשלם, בהתאם למפורט בנספח א' להסכם זה
	4. מבלי לגרוע מסעיף 4.3 לעיל, התמורה בנספח א' הנה התמורה המלאה והסופית וכי לא יהיה עדכון/שינוי בתמורה במהלך תקופת ההפקה מכל סיבה שהיא, שהמפיקה תשלם למבצע בקשר לסרט, לרישיון המוענק למפיקה להעברת הזכויות ולביצוע מלוא התחייבויותיו עפ"י הסכם זה ולא יהיו למבצע כל דרישות ו/או טענות לתשלום נוסף מאת המפיקה ו/או כל מי טעמה.
	5. ההפקה תסיע את השחקן מביתו אל הסט ובחזרה לביתו. ההפקה תדאג למקום מנוחה מוצל וממוזג קרוב לסט עבור השחקן והכל בהתאם להסכם שח"ם.
6. **קרדיט**
	1. המפיקה תציין את שמו של המבצע ואת שמו של הסוכן שלו ב"רולר" הסיום של הסרט, באופן שייקבע על-ידי המפיקה.

	קרדיט סוכנות - \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.
7. **סודיות**
	1. המבצע ישמור על סודיות ולא יגלה לכל צד ג' כל מידע סודי בקשר להפקה, לסרט, ולמפיקה, או כל משתתף בהפקה ובכלל זה לא ימסור כל מסמך, תמונה, סרט או הקלטה הקשורים להם, בין באופן פיזי ובין בכל אמצעי מדיה, לרבות אמצעיים דיגיטליים ו/או אלקטרוניים. כמו כן, המבצע לא יזמין אורחים ו/או מבקרים לסט, לא יעניק כל ראיון לאמצעי המדיה ולא יענה לשאלותיהם ללא אישור מראש מאת המפיקה. מבלי לגרוע מהאמור, מתחייב המבצע לא לצלם ו/או להקליט ו/או ליצור כל תיעוד אחר על סט הצילומים ו/או לידו ו/או של המשתתפים במשך כל ההפקה. מבלי לגרוע מכלליות האמור לעיל, חל איסור מוחלט להכניס אביזרי צילום ו/או הקלטה, לרבות מכשירי טלפון בעלי יכולות צילום והקלטה לסט ולפרסם כל דבר שקשור לסרט במסגרת אתרי אינטרנט ומדיה חברתית, לרבות "וואטס אפ", "אינסטגרם", "פייסבוק", "טוויטר" וכו' ללא אישור בכתב ומראש מאת המפיקה.
	2. לעניין סעיף זה "מידע סודי" משמעו פרטים אודות יצירות ו/או מוצרים או שירותים אחרים שבפיתוח ו/או הפקה, מידע פיננסי ועסקי, רשימות לקוחות וספקים, התקשרויות, תכניות עסקיות, רעיונות, נוסחאות, מידע שהינו מטבעו פרטי וכל מידע אחר שמטבעו הינו מידע סודי, בין בכתב או באמצעי מדיה אחר ובין שנמסר בעל-פה
	3. ההתחייבויות לעיל לא יחולו על מידע שהינו כעת או יהיה בעתיד לנחלת הכלל, שלא כתוצאה ממעשה ו/או מחדל של המבצע וכן מידע שנמסר לצורך הגנה של השחקן על זכויותיו.
	4. המבצע מתחייב להחזיר למפיקה כל חומר שיש בו מידע סודי מיד על-פי דרישתה הראשונה.
8. **יח"צ**
	1. לדרישת המפיקה, המבצע יופיע לכל מסיבות עיתונאים, ראיונות בכל מדיה, תכוניות בידור, תכוניות טלוויזיה, פרמיירות, צילומי פרומואים, פסטיבלים, צ'אטים, או אירועים שיווקיים אחרים אשר נועדו לקדם או לעשות יחסי ציבור לסרט, לפני תחילת צילומי הסרט, במהלכם ואחריהם, בישראל ומחוץ לה, לפי בקשת המפיקה, ובלבד שיהיו בכמות סבירה ובתאום עם לוח הזמנים של המבצע, וכי המפיקה תכסה את ההוצאות הכרוכות בהשתתפותו, כגון טיסות, נסיעות, לינה וכיו"ב. מובהר כי תמורתו של המבצע כוללת השתתפותו זו, ואולם כל יום צילום של פרומו, שיבוצע שלא ביום צילום של הסרט, ייחשב כיום צילום והמבצע יהיה זכאי לתמורה לפי תעריף המינימום של שח"ם. האמור בסעיף זה אינו בא למנוע מהמבצע לקבל כל תשלום מגוף שידור בגין הופעה בתכנית טלוויזיה. מבלי למעט בהתחייבויותיו, יהיה המבצע רשאי לסכם עם גופי השידור את התשלום בגין ההופעה. למען הסר ספק, אין באמור לעיל כדי להטיל על המפיקה חובה לבצע את התשלום או כל חובה אחרת בעניין זה.
9. **יחסי הצדדים**
	1. יחסי הצדדים על-פי הסכם זה הנם יחסי מזמין - קבלן עצמאי.
	2. על אף האמור בסעיף 1, המפיקה תבצע ניכוים מהתמורה למבצע בהתאם לקבוע בנספח "א".
	3. מוסכם ומובהר כי גובה התמורה על-פי הסכם זה נקבע בהתחשב ביחסי הצדדים המוסכמים לעיל. אם ייקבע בכל שלב שהוא שעל אף המוסכם, קיימים או שהתקיימו בין הצדדים יחסי עובד-מעביד, והמפיקה תחויב בתשלומים כלשהם בגין כך, יהיה המבצע חייב להחזיר למפיקה ו/או המפיקה תהא רשאית לקזז מהתמורה סכום השווה ל- 35% מן הסכומים ששולמו לו על-פי הסכם זה בגין כל תקופת העסקתו.
10. **כללי**
	1. הסכם זה, כולל נספחיו, המהווים חלק בלתי נפרד ממנו, ממצה את כל המוסכם בין הצדדים בקשר למתן שירותיו של המבצע בסרט. כל הסכם קודם, וכל התחייבויות ומצגים שניתנו במו"מ בין הצדדים בטלים בזה.
	2. במידה והמבצע הנו חבר שח"ם ארגון השחקנים בישראל (להלן: "**שח"ם**") אזי על הסכם זה יחולו הוראות ההסכם שנחתם ב-2.8.2006 בין שח"ם לבין איגוד מפיקי סרטים וטלוויזיה בישראל, והנספח לו מיום 10.07.17 (להלן: "**הסכם שח"ם**"), לעניין הפקות קולנוע כפי שהנו בתוקף במועד חתימת הסכם זה ובכל מקרה בו יגרע ו/או יקפח הסכם אישי זה את זכויותיו של השחקן על פי הסכם שח"ם ו/או על פי כל דין, יחייבו סעיפי הסכם שח"ם.
	3. הפרת התחייבות מהתחייבויותיו של המבצע בסעיפים 2,3,5,7 תיחשב כהפרה יסודית של הסכם זה. מבלי לגרוע מכלליות האמור, ידוע למבצע כי הפרת התחייבות מהתחייבויותיו בסעיף 2.1 עשויה לגרום למפיקה נזק רב בשל הצורך לבטל, או חוסר היכולת לנצל, בשל כך את יום הצילום או יום החזרה, וכי עלותו של יום חזרה או צילום הנה גבוהה מאוד. הפר המבצע התחייבות כאמור ו/או כל התחייבות אחרת על-פי הסכם זה, תהיה המפיקה זכאית לכל סעד שעומד לרשותה על-פי דין לרבות ביטול מידי של ההסכם ופיצוי מלא בגין כל נזק שנגרם לה כתוצאה מההפרה.
	4. צד להסכם זה יהיה פטור מאחריות בגין אי-מילוי התחייבות מהתחייבויותיו הנובע מסיבה של כוח עליון, (לרבות מלחמה, פעולות איבה, שביתה, השבתה ובלבד שאם הצד משתתף בשביתה או בהשבתה מדובר בשביתה או השבתה חוקיות), ובלבד שהצד יודיע לצד השני על קיום מצב כוח עליון כאמור מיד לאחר ייודע לו על כך ויקיים את ההתחייבות מיד לאחר שיחדל להתקיים מצב כוח העליון. על אף האמור, אם נמנע מהמבצע מלמלא את תפקידו ליותר משבוע ימים בטרם הצילומים ו/או במשך יותר משלושה ימי צילום, תהיה המפיקה רשאית להעסיק מבצע אחר במקומו ובמקרה כזה תשלם המפיקה למבצע תמורה רק עבור השירותים שבוצעו על ידו בפועל עד למועד התקיימות המניעה, ולא יהיו לצדדים טענות האחד כלפי השני מכל סוג בקשר לכך.
	5. המפיקה רשאית לבטל הסכם זה כולו או חלקו מכל סיבה ובכל עת במתן הודעה על כך למבצע 24 שעות מראש. על ביטול הזמנה ליום צילום, יחולו הוראות הסכם שח"ם. ביטול של ההסכם לא יפגע בכל זכות או רישיון שהועברו ו/או הוענקו למפיקה על-פי הסכם זה.
	6. **על אף האמור בסעיף 11.5 המפיקה תפעל בהתאם למסמך הסכמות בין שח"ם ארגון השחקנים בישראל ואיגוד מפיקי הקולנוע והטלוויזיה לעניין עבודה בצל הקורונה (המצורף כנספח ג' להסכם זה). אין באמור בנספח כדי לגרוע מכל תקנות והנחיות והמלצות של משרד הבריאות וכל רשות מוסמכת אחרת כפי שיהיו מעת לעת והמבצע מתחייב לפעול על-פיהם ועל-פי הנחיות המפיקה בנושא הקורונה.**

**המבצע מתחייב להודיע מיד למפיקה אם לפני ההגעה לסט, או בעת שהותו על הסט, הוא חש תסמיני מחלה, או חש בחום גבוה, או אם נודע לו כי עליו להיכנס לבידוד, או כי בא במגע עם חולה קורונה ולפעול על-פי הנחיותיה.**

**ידוע למבצע כי ההפקה כפופה להוראות הסכם איגוד השחקנים האמריקאי SAG-AFTRA והמפיקה מחויבת לנהלים בהפקות מסוג זה הכוללים, בין היתר, ביצוע בדיקות קורונה ומדידת חום לשחקנים וכי עשויות להיות מגבלות על התרחקות מהקפסולה של ההפקה בעת הצילומים מחוץ לישראל.**

* 1. כותרות הסכם זה נועדו לנוחות בלבד ולא לפרשנות.
	2. כל שינוי של הסכם זה יהיה בכתב, חתום בידי שני הצדדים.
	3. **הנספח למניעת הטרדות מיניות** המצורף להסכם זה הינו חלק בלתי נפרד ממנו.
	4. המפיקה רשאית להמחות או להעביר את זכויותיה ו/או חובותיה על-פי הסכם זה, כולן או מקצתן, לכל גורם, לרבות כל תאגיד שיוקם מטעם המפיקה ו/או בהשתתפותה, ובלבד שיישמרו זכויות המבצע. המבצע אינו זכאי להעביר ו/או להמחות זכויותיו ו/או חובותיו על-פי ההסכם, למעט זכותו להמחות כל זכות לקבלת תמלוגים ראויים בגין השימושים השונים בביצועו על פי חוק זכויות מבצעים ומשדרים, התשמ"ד – 1984, ככל שישולמו תמלוגים כאלה על ידי משתמשים, כאמור בסעיף 4.3 לאשכולות או לכל גוף אחר.
	5. המבצע לא יעשה כל שימוש בסרט ללא אישור מראש ובכתב מהמפיקה.
	6. כתובות הצדדים להסכם זה הנן כפי שמופיעות בראש ההסכם. כל הודעה שתישלח ע"י צד אחד למשנהו לכתובת האמורה תיחשב כאילו הגיעה ליעדה תוך שלושה ימי עסקים ממשלוחה בדואר רשום.
1. **הדין ויישוב סכסוכים**
	1. על הסכם זה וכל הנובע ממנו יחולו דיני מדינת ישראל.
	2. סמכות השיפוט הבלעדית בקשר לכל סכסוך בקשר להסכם זה ו/או הנובע ממנו נתונה לבית המשפט המוסמך בעיר תל-אביב. בכל מקרה של מחלוקת, למעט במקרה של שימוש בתצלומי עירום בניגוד למוסכם בכתב, הסעד אותו יהיה רשאי המבצע לדרוש הנו סעד כספי ולא סעד שיש בו כדי למנוע את הפצת הסדרה ו/או ניצולה.

**ולראיה באו הצדדים על החתום,**

|  |  |  |
| --- | --- | --- |
|  |  |  |
| המפיקה |  | המבצע |

**נספח א' להסכם מפיקה - מבצע (שם ההפקה "צ'קאוט")**

**1. פרטי המבצע:**

שם המבצע: (אנגלית)

תפקיד: \_\_\_\_\_\_\_\_\_\_\_\_\_\_\_\_\_\_

כתובת: \_\_\_\_\_\_\_\_\_\_\_\_\_\_\_ דוא"ל: \_\_\_ \_\_ \_\_\_\_\_\_\_\_\_\_\_\_\_

טלפון: \_\_\_\_\_\_\_\_\_\_\_\_\_\_\_ טלפון נייד: \_\_\_\_\_\_\_\_\_\_\_\_\_\_\_\_

**2.מועדי צילום וחזרות:**

מינימום ימי הצילום: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

ימי חזרה : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

מועדים בהם המבצע אינו זמין לצילומים במהלך החודשים \_\_\_\_\_\_\_\_\_\_\_\_\_ 2020 :

מועדי הצילומים ו/או החזרות נתונים לדחייה ו/או שינוי, לרבות הרחבה ו/או צמצום במתן הודעה למבצע ובכפוף לאילוציו, כאמור בסעיף 2.2 להסכם.

**3. התמורה:**

1. המבצע יהיה זכאי לתמורה בסך (ברוטו):\_\_\_\_\_\_\_\_\_ ש"ח (ובמילים: \_\_\_\_\_\_\_\_\_\_\_\_\_\_ שקלים חדשים) בגין כל יום צילום בו ישתתף המבצע ולכל הפחות בהתאם לתעריפי מינימום שח"ם ובכל מקרה תשולם למבצע תמורה עבור השתתפותו במינימום ימי צילום, בכפוף להוראות נספח ההסכמות בנושא עבודה בצל הקורונה.
2. בגין חזרות ופוסט סינק תשולם תמורה בהתאם להסכם שח"ם.
3. המפיקה תשלם למוסד לביטוח לאומי את התשלומים שהיא מחויבת לשלם לביטוח לאומי על חשבונה בהתאם לצו הביטוח הלאומי (סיווג מבוטחים וקביעת מעבידים), תשל"ב – 1972 ("צו הביטוח הלאומי").
4. המפיקה תנכה דמי ביטוח לאומי מהתמורה למבצע בהתאם להוראות צו הביטוח הלאומי והוראות הנספח להסכם שח"ם – איגוד המפיקים לעניין יישום הוראות צו הביטוח הלאומי מיום 20.02.19 (להלן: "הנספח") ובכל מקרה בהתאם לדין.
5. מבלי לגרוע מהאמור בסעיף (7) להלן, המבצע מתחייב לשלם לרשויות כל מס ו/או סכום אחר שיתחייב כתוצאה מקבלת הכנסותיו והתשלומים וההטבות על-פי הסכם זה, מלבד אלה החלים על המפיק כאמור לעיל, או שנוכו על-ידי המפיק).
6. המבצע מודע לכך כי חובה על המפיקה לנכות מהתמורה המשולמת לו דמי ביטוח לאומי לפי החלים עליו לפי צו הביטוח הלאומי ("חלק המבצע"). לפי דרישת המפיקה, ימציא המבצע טופס 103/אישור תאום ביטוח לאומי וכל המסמכים והאישורים האחרים הדרושים לצורך קביעת שיעור הניכוי של חלק המבצע. לא הומצאו המסמכים והאישורים כנדרש, תנכה המפיקה את שיעור דמי הביטוח הלאומי הנדרשים ממנה מתמורת המבצע ותעבירם לרשות הביטוח הלאומי.
7. בנוסף לאמור לעיל, המפיקה תנכה כל מס ו/או תשלום חובה אחרת אם תהיה מחויבת לפי הדין, אלא אם יומצאו על-ידי המבצע אישורי ניכוי במקור וניהול ספרים וכל אישור אחר הנדרש על-פי דין.
8. מוסכם על הצדדים כי ככל שתתקבלנה הבהרות ו/או החלטות מחייבות לאחר החתימה על הסכם זה מאת המוסד לביטוח לאומי בנוגע ליישום צו הביטוח הלאומי, הרי שהצדדים ינהגו בהתאם להבהרות ו/או החלטות אלו, אף אם אינן מופיעות בנספח ו/או סותרות אותו.
9. מובהר כי אין באמור לעיל ו/או בביצוע תשלומי הביטוח הלאומי כדי ליצור יחסי מעסיק-עובד בין הצדדים.
10. התשלומים על-פי הסכם זה יתבצעו שוטף + 30 ימים מתום החודש שבו ניתנו השירותים, או שבו תוצא החשבונית, לפי המאוחר, בתוספת מע"מ כדין, וכנגד חשבונית מס או אישור אחר שיאושר על-ידי רואה החשבון של המפיקה. סעיף זה מהווה תנאי יסודי בהסכם, אולם איחור של עד 14 ימים בתשלום לא ייחשב כהפרה יסודית.

4**. יום ושבוע עבודה**

שבוע עבודה יהיה חמישה ימי עבודה. אורך יום צילומים הינו 12 (שניים עשר) שעות, כולל הפסקות צהריים ובוקר בסך כולל של 1.5 שעות בימי א' עד ה' ו- 10 (עשר) שעות ביום ו'. יום צילומים מורכב מהזמן שבו שוהה המבצע באתר הצילומים וזאת, מבלי לגרוע מכל הוראות בהסכם שח"ם לעניין שחקנים הנדרשים לנסוע ממרחק לאתר הצילומים.

**5. ייצוג:** ***(סעיף זה ייחתם ע"י המבצע באופן אישי****)*

המבצע מאשר כי הוא מיוצג על-ידי הסוכנות , \_\_\_\_\_\_\_\_\_\_\_\_\_\_\_\_\_\_\_ (להלן: "**הסוכנות**").

עמלת הסוכנות היא: תמורת המבצע \* \_\_\_\_\_\_\_\_\_\_\_\_\_ ("עמלת הסוכנות")

כל תשלום של תמורת המבצע אשר תועבר על ידי המפיקה לסוכנות תחשב כתשלום ששולם ישירות למבצע לכל דבר ועניין ולמבצע לא תהיה כל טענה ו/או דרישה ו/או תביעה כנגד המפיקה ו/או מי מטעמה בקשר לכך.

**X**  X

חתימת המבצע חתימת הסוכנות

**6. פרטי הופעה:** המבצע ישנה את מראהו בטרם תחילת ההעסקה כדלקמן:

|  |  |  |
| --- | --- | --- |
|  |  |  |
| המפיקה |  | המבצע |

**נספח ב'- מניעת הטרדות מיניות**

1. נספח זה מהווה חלק אינטגרלי להסכם בין המפיקה לבין כל מי שמספק שירותים בהפקה, כולל יוצרים, מבצעים, חברי צוות ונציגי הפקה (להלן, כל אחד מאלה: "חבר הפקה"). הנספח מנוסח בלשון זכר, אולם כל דבר הנאמר בו חל, כמובן, גם בנקבה.
2. המפיקה רואה חשיבות במניעת הטרדות מיניות בהפקותיה. הנושא של מניעת הטרדות מיניות מוסדר בחוק למניעת הטרדה מינית, התשנ"ח- 1998 ("החוק"). החוק אוסר על הטרדה מינית ועל התנכלות הקשורה להטרדה מינית. החוק קובע עונשים פליליים, לרבות עונשי מאסר על הטרדה מינית ועל התנכלות ויוצר מסגרת להגשת תביעה אזרחית בגין הטרדה מינית, שבאמצעותה ניתן לתבוע, בין היתר, פיצוי ללא הוכחת נזק בסך של עד 120,000 ₪ (צמוד למדד מ- 1999). נספח זה אינו מיועד לשמש תחליף לחוק, או לזכויות וחובות הקבועות בו.
3. הטרדות מיניות והתנכלויות מנוגדות לחוק ופוגעות בכבוד האדם. מעבר לכך הן מחבלות בניהול התקין של ההפקה. מטרת נספח זה למנוע הטרדות מיניות בהפקה וליצור אווירה של עשייה נעימה, בטוחה ומכבדת.
4. הטרדה מינית לובשת צורות שונות. היא אינה מחייבת מגע פיזי ויכולה להתקיים בדיבור ואף ברמז. מעשה או דיבור הפוגע באדם לפי החוק אינו חייב לנבוע ממניע מיני דווקא. כל אחד מבני המינים עלול להיות מטריד וכל אחד מבני המינים עלול להיות מוטרד. על-פי החוק, הטרדה מינית היא אחת מאלה:
5. סחיטה באיומים, כאשר המעשה שהאדם הנסחט או המאוים נדרש לעשותו הוא בעל אופי מיני;
6. מעשים מגונים;

(המונחים "סחיטה באיומים" ו"מעשה מגונה" מוגדרים בחוק העונשין, תשל"ז-1977)

1. הצעות חוזרות בעלות אופי מיני, המופנות לאדם אשר הראה למטריד כי אינו מעונין בהצעות האמורות.
2. התייחסויות חוזרות המופנות לאדם, המתמקדות במיניותו, כאשר אותו אדם הראה למטריד כי אינו מעונין בהתייחסויות האמורות. התייחסות מבזה או משפילה המופנית לאדם ביחס למינו או למיניותו, לרבות נטייתו המינית, בין אם הוא הראה שהדבר מפריע לו ובין אם לאו.

(לגבי סעיפים ג' ו- ד', במקרים מסוימים, כאשר ההצעות או התייחסויות כאמור נעשו תוך ניצול מעמד מיוחד של המטריד, או חולשה מיוחדת של המוטרד, ובכלל זה ניצול יחסי מרות בעבודה, הצעות כאמור הינן בגדר הטרדה מינית, אף אם המוטרד לא הראה אי הסכמה להצעות מצדו).

1. התייחסות מבזה או משפילה המופנית לאדם ביחס למינו או למיניותו, לרבות נטייתו המינית.
2. פרסום (ללא הסכמה של הנפגע) של תצלום, סרט או הקלטה של אדם המתמקד במיניותו, בנסיבות שבהן הפרסום עלול להשפיל את האדם או לבזותו.
3. התנכלות אסורה על-פי החוק היא פגיעה מכל סוג שהוא שמקורה בהטרדה מינית, או בתלונה או בתביעה שהוגשה על הטרדה מינית.
4. המפיקה וחבר ההפקה מתחייבים לא להטריד מינית ולא להתנכל.
5. המפיקה וחבר ההפקה מתחייבים להימנע מכל מעשה, אף אם אינו בגדר הטרדה מינית או התנכלות על-פי החוק, שיש בו כדי לגרום לחבר הפקה, או כל משתתף אחר בהפקה, לחוש אי-נעימות, או חוסר נוחות, על רק מיני, לרבות נטייה מינית.
6. במידה וההפקה כוללת סצנת עירום, מלא או חלקי, או סצנת מין, יש לנהוג ברגישות ולהקפיד על כיבוד פרטיותם של המצטלמים. אין להיות נוכח, או לנסות להיות נוכח בסצנה ללא אישור מפורש מאת המפיקה, אשר תעניק אישור כזה רק למי שנוכחותם נדרשת לצורך ביצוע הסצנה. חבר הפקה לא יידרש ומי המפיקים או צוותיהם לא ידרשו מאף חבר הפקה להשתתף בסצנת עירום שלא נתן את הסכמתו המפורשת להשתתף בה. אם חבר הפקה ייתקל בדרישה הסותרת את האמור כאן, הוא מתבקש לפנות מיד לממונה או ישירות למפיקה.
7. כל מי שחש שהוטרד מינית, או כי התנכלו לו, וכל מי שחושש כי חבר הפקה אחר הוטרד מינית, או כי התנכלו לו, רשאי לפנות בכתב ו/או בעל פה בתלונה לממונה על תחום ההטרדות המיניות מטעם המפיקה (להלן: "הממונה"). להלן פרטי הממונה:

שם: \_\_\_\_\_\_\_\_\_\_\_\_\_\_\_: טלפון \_\_\_\_\_\_\_\_\_\_\_\_\_\_\_\_\_\_\_\_ דוא"ל: \_\_\_\_\_\_\_\_\_\_\_\_\_\_\_\_\_\_\_\_\_\_

1. המפיקה מתחייבת להתייחס ברצינות הנדרשת וללא דיחוי בכל תלונה, תוך שמירה על כבודם ופרטיותם של המתלונן והנילון. ככל שהמפיקה תהיה סבורה כי הדבר דרוש לשמירה על בטיחותו, או על שלומו של המתלונן או הנפגע, רשאית המפיקה להשהות את השתתפותו של מי שהוגש לגביו תלונה , או להרחיקו מההפקה.
2. אין בהגשת תלונה כל ויתור על הזכות של המתלונן, או כל אדם אחר לפעול על-פי אחד המסלולים האחרים בחוק, או שניהם, או לפנות לממונה על הטרדות מיניות באיגוד המקצועי שאליו הוא משתייך.מסמך זה אינו מתיימר לכסות את כל הוראות החוק. ככל שקיימת סתירה בין האמור בנספח זה לבין החוק, מובן שהחוק קובע.

הנני מצהיר כי קראתי בעיון את מסמך זה והוא מובן לי וחתימתי עליו נעשית מרצוני החופשי.

שם: \_\_\_\_\_\_\_\_\_\_\_\_\_\_\_\_\_\_\_\_ חתימה: \_\_\_\_\_\_\_\_\_\_\_\_\_\_\_\_\_\_\_\_\_\_, תאריך: \_\_\_\_\_\_

חתימת המפיקה: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**נספח ג'**

**מסמך הסכמות בין שח"ם ארגון השחקנים בישראל ואיגוד מפיקי הקולנוע והטלוויזיה לעניין עבודה בצל הקורונה**

הוסכם ביון הצדדים כי בהפקות אשר יצטלמו בחודש ספטמבר 2020\* (להלן: "**תקופת ההסכמות**") יתווספו לחוזים האישיים של השחקנים הסעיפים הבאים. ככל שיהיה צורך להאריך את התקופה הדבר יעשה בהסכמה, בכתב ומראש.

1. השחקן מחויב להישמע להנחיות איש הצוות הממונה מטעם ההפקה להתמודדות עם הקורונה.
2. השחקן יצהיר בכתב בתחילת כל יום עבודה כי אינו חולה ויעבור בדיקת חום. במידה ויש לשחקן חום מעל 38 (להלן: "חום גבוה") המפיק או מי מטעמו רשאים לבטל את המשך השתתפות השחקן ביום הצילום וזה לא יהיה רשאי לדרוש תשלום ו/או פיצויים על יום/ ימי הצילום בהם לא השתתף.
3. במידה וההפקה הופסקה ו/או בוטלה מסיבות שאינן בשליטת המפיק הקשורות לנגיף הקורונה, לרבות סגר, איש צוות/שחקן הנדרש להיכנס לבידוד, הנחיות ממשלה או כל דבר אחר (להלן: "מגבלות הקורונה"), השחקן יהיה זכאי לכל הזכויות עבור עבודתו בימי הצילום בהם השתתף בפועל. לשחקן לא תהיה כל זכות לתשלום ו/או פיצויים ו/או כל דרישה אחרת מהמפיק עבור ימי צילום שנדחו/בוטלו בעקבות מגבלות הקורונה.
4. במידה והשחקן חלה או נכנס להסגר לבדו, המפיק רשאי לדחות ו/או לבטל את ימי הצילום של השחקן ושל שחקנים ובלבד שיום/ימי הצילום אינם יכולים להתקיים בעקבות מחלת / הסגר השחקן.

תאריך – 11/5/2020

|  |  |
| --- | --- |
| שח"ם – ארגון השחקנים בישראל | איגוד מפיקי קולנוע וטלוויזיה |

\* ככל ששח"ם ואיגוד המפיקים יגיעו להסכמות אחרות החל מחודש אוקטובר ו/או שיהיה שינוי בהסכמות הקיימות – הן יחולו גם על הפקה זו.